Publication: Magyar Közlöny
Issue: MK-2011-120 (Year: 2011, Number: 120)
Era: contemporary
Section: a Mátrai Tájvédelmi Körzet részét képei, melyre 15/2008. (VI. 3.) KvVM rendeletben kihirdetett természetvédelmi
Paragraph Index: 655

6. A közjóléti és védelmi rendeltetésû erdõkben folytatható erdõgazdálkodás szabályai 6.1. Közjóléti rendeltetésû erdõk Az erdõtervezési körzetre vonatkozó speciális erdõgazdálkodási szabály nem kerül meghatározásra. 6.2. Természetvédelmi rendeltetésû erdõk 6.2.1. A patak menti égerligetek és puhafás ligeterdõkben – amennyiben a folyamatos erdõborítást, vagy az arra való átállást szolgáló üzemmód keretében folytatott erdõgazdálkodás nem valósítható meg – a véghasználatokat csak térben és idõben tagolva lehet végrehajtani. 6.2.2. A Siroki Nyírjes-tó területén a természetvédelmi kezelés legfõbb célja a láp öregedésének lassítása. Ennek érdekében az elszáradt idõs faegyedeket, valamint az avas nádat szükség szerint ki kell termelni, és el kell távolítani a területrõl, a csokrosan növekvõ kisarjadt egyedeket (nyír, rezgõnyár, fûz, kutyabenge) a téli fagyos idõszakban egy-két tõre vissza kell vágni, valamint a megjelenõ erdeifenyõ-magoncokat el kell távolítani. A láp védelme érdekében a védõövezetben lévõ erdõket térben és idõben tagolva kell véghasználni, és felújítani. 6.2.3. A véghasználatok során a 8. pontban megfogalmazott elvárások szerint hagyásfákat, illetve hagyásfa csoportokat kell visszahagyni a területen. 6.2.4. Az õshonos fõfafajú erdõkben a növedékfokozó gyérítések végrehajtása során kerülni kell a sematikus gyérítési módszerek alkalmazását, helyette az erdõkben a faállomány többkorúságának, szintezettségének, az elegyesség növelése a cél. 6.2.5. A fakitermelések végrehajtása során az erdõben a nem tömegesen elõforduló, méretes, elhalt álló vagy fekvõ fatörzsekbõl holtfát kell visszahagyni. 6.2.6. A körzeti erdõtervben és az erdõtervben térképi vonalakkal is lehatárolt félszáraz gyepeken, sziklagyepeken, üde réteken a faanyagmozgatás és a készletezés csak a természetvédelmi célokkal összhangban végezhetõ. 6.3. Nem védett, Natura 2000 rendeltetésû erdõk 6.3.1. A véghasználatok során a 8. pontban megfogalmazott elvárások szerint hagyásfákat, illetve hagyásfa csoportokat kell visszahagyni a területen. 6.3.2. A közösségi jelentõségû, fában fejlõdõ bogárfajok (havasi cincér) állományainak megõrzése érdekében az erdõfelújítás és a nevelõvágások során lehetõség szerint biztosítani kell, hogy megfelelõ térbeli hálózatban böhöncös faegyedek maradjanak a területen. 6.3.3. Az erdõnevelések végrehajtása során kiemelt feladat az idegenhonos és az erdészeti tájidegen elegyfafajok – különösen az intenzíven terjedõ fafajok – visszaszorítása. A fekete és erdei fenyves fõfafajú erdõkben a faállományok csoportos gyérítésével, megbontásával elõ kell segíteni az õshonos lombos fafajok elõretörését. 6.3.4. A nagy kiterjedésû, egykorú és kevés fafajból álló erdõk lombkorona-, cserje- valamint lágyszárú szintjében az erdõgazdálkodási tevékenységek végrehajtása során elõ kell segíteni a faji, életkori, és szerkezeti változatosság növekedését. 6.3.5. A kiemelt jelentõségû jelölõ erdei élõhelytípusok esetében – pannon gyertyános-tölgyesek kocsánytalan tölgy (Quercus petraea) és gyertyán (Carpinus betulus) fafajokkal (91G0), valamint enyves éger (Alnus glutinosa) és magas kõris (Fraxinus excelsior) alkotta ligeterdõk (91E0) – a természetes és természetközeli állományoknál a véghasználat elõtti cserjeszint legalább részben kímélendõ, a cserjeszint teljes eltávolítása tilos. 6.3.6. A közösségi jelentõségû élõhelytípusok esetében biztosítani kell a folyamatos erdõszegély kialakulását és fennmaradását. 6.3.7. Natura 2000 területeken a közösségi jelentõségû havasi cincér állományainakvédelme érdekében a gyertyános tölgyes, valamint bükkös faállománytípusú erdõkben faanyagmozgatás legkésõbb május 31-ig végezhetõ. 6.4. Egyéb védelmi rendeltetésû erdõk Az erdõtervezési körzetre vonatkozó speciális erdõgazdálkodási szabály nem kerül meghatározásra.

Source: https://magyarkozlony.hu/hivatalos-lapok/71563302f84e742065bf83bcfc8995fa742f90b5/dokumentumok/c1f357acec0db10d2cd383549e155568aecae608/letoltes